lflage/wiki-talks huggingface dataset:
Keskustelu:Meripihka

message: Ehdotan lupaavaksi. Artikkeli on pääasiassa minun kirjoittamani viime päivien aikana. Onkohan artikkeliin aiheellista lisätä jotain tietolaatikkoa? --Savir (keskustelu) 21. elokuuta 2020 kello 22.02 (EEST)
replies: text: Olisiko tuolainen tietolaatikko hyvä? Tekstit laiton vain malliksi ja ne ovat suurimmaksi osaksi copy-pastea artikkelista. Tuli vastaa että meripihkaa on myös vihertävänä ja sinisenä, artikkelissa ei ole siitä mitään mainintaa. --Linkkerpar™ 22. elokuuta 2020 kello 04.53 (EEST)
replies: text: :Kiitos, liitin tuon tietolaatikon artikkeliin ja lyhensin vähän tekstejä, ja poistin sen tältä sivulta. Voin etsiä tietoa siitä, missä noita harvinaisia värivivahteita esiintyy, ja lisään sen artikkeliin. Itämerestä esimerkiksi ei ainakaan sinistä meripihkaa löydy. --Savir (keskustelu) 22. elokuuta 2020 kello 09.09 (EEST)
replies: text: ::Joo, ne tekstit olivatkin vähän tuhan pitkät, en vain jaksanut miettiä miten lyhentää niitä ;). Tuolla tietolaatikon toisessa lähteessä Amber Value, Price, and Jewelry Information on luku ”Sources” jossa on lueteltu eri löytöpaikkoja ja niistä löytyvän meripihkan värit mainitaan. Noissa on sinisestä meripihkasta Blue Amber : What is is Blue Amber? How it Formed?, What Causes the Color Phenomena of Blue Amber?. Commonsista löytyy tuolta luokasta Amber omat luokat siniselle ja vihteälle meripihkalle Blue amber, Green amber. --Linkkerpar™ 22. elokuuta 2020 kello 10.56 (EEST)

text: ::Tuolla lähteessä, mikä oli aikaisemmassa kommentissa, ”Amber Value, Price, and Jewelry Information” on luku ”Amber Testing Techniques” ja tuolla on vähän laajempi selostus miten aidon meripihkan erottaa jäljitelmistä Test your Amber. --Linkkerpar™ 22. elokuuta 2020 kello 11.16 (EEST)
replies: text: :::Laajensin jäljitelmä-osiota nyt kirjasta löytämälläni kuvauksella testaustavoista. --Savir (keskustelu) 22. elokuuta 2020 kello 13.11 (EEST)
Kyllä tämä nyt minusta on lupaava. --Linkkerpar™ 27. elokuuta 2020 kello 20.04 (EEST)
Kannatan ja merkitsen. --PtG (keskustelu) 5. syyskuuta 2020 kello 15.26 (EEST)
</div>
thread_title:  Laatuarviointi
Keskustelu:Luettelo Sulkavan julkisista taideteoksista ja muistomerkeistä

message: Lähdeteoksessa valokuva muistolaatasta, sijaintipaikaksi merkitty Muikkukukko, Sulkava. Tämä on motelli-ravintola Sulkavalla (Alanteentie 40, 58700 Sulkava). Verkkosivun ja katunäkymän mukaan ravintolarakennus on vaaleaksi maalattu. Mutta lähdeteoksen kuvassa laatta on kiinnitetty punaiselle, ehkä vaakalautaverhoillulle seinälle. Siten muistolaatta saattaisi olla ravintolassa sisällä, aulatiloissa tms? Jolloin ei kai tulisi listalle. --Paju (keskustelu) 22. elokuuta 2020 kello 00.03 (EEST)
thread_title: Suojeluskuntatalon muistolaatta
Keskustelu:Kuopion ortodoksinen seurakunta

message: Toivoisin keskustelua seurakuntien yksityiskohtaisen tiedon tarpeellisuudesta wikipediassa. Onko tietosanakirjassa tarpeen luetella seurakuntien kirkkoherrojen nimiä toimintavuosineen ja jäsenmäärän kehitystä vuosittain. Minusta nuo ovat aikalailla organisaation sisäisiä tietoja, ja niiden paikka on seurakunnan omalla sivustolla. Kirkkoherroista jotkut saattavat olla wikimerkittäviä henkilöitä, jolloin heistä voisi olla oma artikkelinsa. Jäsenmäärä voisi olla kiinnostava esim. 1800-luvulta 10 vuoden välein, (mieluiten jotenkin valtakunnalliseen osuuteen skaalaten, srk-liitokset esilletuoden). Mutta mihin ihmessä tietosanakirjassa tarvitaan jonkun seurakunnan 2010-luvun vuosittaista jäsenlukua? Poistaisin ainakin tuon nykymuodossaan. --Paju (keskustelu) 22. elokuuta 2020 kello 14.45 (EEST)
thread_title: Kirkkoherrojen nimilista ja seurakunnan jäsenmäärän vuosikehitys
Keskustelu:Jalkapallon alle 21-vuotiaiden Euroopan-mestaruuskilpailut 2004

message: Elmander näyttää olleen 23-vuotias kisojen aikaan. En tiedä säännöistä, mutta kuulostaa aika hassulta, jos 23-vuotias on alle 21-vuotiaiden kisojen maalikuningas. Onkohan tässä virhe?--MAQuire (keskustelu) 22. elokuuta 2020 kello 19.33 (EEST)
replies: text: Lue: Jalkapallon alle 21-vuotiaiden Euroopan-mestaruuskilpailut (sattumoisin luin itsekin hetki sitten tuosta artikkelista ikiä koskevan kohdan). --Lax (keskustelu) 22. elokuuta 2020 kello 20.09 (EEST)
replies: text: :Jotain tuollaista karsintajuttua epäilinkin. Tuo on silti aika hassu, että 21-vuotias on alle 21-vuotias.--MAQuire (keskustelu) 22. elokuuta 2020 kello 20.19 (EEST)
thread_title:  Parhaat maalintekijät
Keskustelu:Woroban piirikunta

message: * Citypopulation.de ja statoids.com ovat yksityishenkilöiden ylläpitämiä verkkosivustoja, eivätkä edusta rakenteeltaan kovin luotettavaa tai virallista näkemystä maantieteellisista faktoista. Sivustoilla on myös tekijänoikeuslauseet, joita on syytä noudattaa mikäli niitä kaikesta huolimatta käyttää. Esimerkiksi saksalaissivusto on vaatinut ainakin aiemmin sivuston omistajan nimen mainitsemista viitteessä. 
* on parempi käyttää viranomaislähteitä, institutionaalisia lähteitä tai luotettavia uutismedioita lähteenä hallinnolliselle jaolle ja niiden perusfaktoille.
* usein kannattaa ennnen aluehallinnollisten artikkelien kirjoittamista - tai osana sellaista rupeamaa - kasata hyvin lähteistetty taulukko aluehallinnollisesta jaottelusta. Tälläistä ei taida vielä olla fiwikissä Norsunluurannikon 1. aluehallinnollisen tasosta. Tuollaisen taulukon voi liittää maan aluehallinnollista jaottelua käsittelevään erillisartikkeliin, valtio-artikkelin osaksi tai omalle hiekkalaatikolle. Norsunluurannikon tapauksessa kannattaa kerätä kaikista aluehallinnon 1. tason yksiköistä perusti. Muunkielisiä wikejä voi hyödyntää, jos sieltä löytyy laadukkaasti lähteistetty luettelo tai muu artikkeli. Joskus löytyy, mutta usein ei löydy tai lähteet ovat heikkotasoisia. Taulukon sarakkeiksi perustiedot (hallinnollisen yksikön nimen suomennus, nimi virallisella kielellä, pinta-ala, väkiluku, hallintokeskus, ISO-3166-2 -koodi, kotisivu jos on). Ja hyvät lähteet. 
* Artikkelien tekstisisällössä kannattaa olla tarkkana, mitä nimityksiä aluehallinnollisista yksiköistä käyttää, ettei sekota lukijaa. Esimerkiksi aluehallinnon 1. tason, 2. tason ja 3. tason nimityksiä ei tulisi käyttää sikinsokin. Jos 1. taso on: 14 piiriä/piirikuntaa tai autonomista sellaista (12*district, 2*district autonome); 2. taso: noin 30 aluetta (regions), 3. noin 90+ departementtiä (departement)..., ei esimerkiksi piirejä/piirikuntia kannata "vahingossakaan" luonnehtia alueiksi.
* Pikahaun perusteella yksityishenkilöiden mainos-/sponsorirahoja kerääviä websivuja sopivampia tietosanakirja-artikkelin lähteitä voisivat olla esimerkiksi 
replies: text: : 1) Norsunluurannikon hallituksen jakama maan aluehallinnollisen jaon kartta , esimerkiksi naapurina olevien aluehallinnollisten yksiköiden luettelemisen lähteeksi: Carte administrative (de la Côte d'Ivoire). Lähde: Le portail officiel du Gouvernement de Côte d'Ivoire, gouv.ci
replies: text: : 2) Virallisten väestönlaskentojen tiedot, ainakin 2014 laskennan tiedot 1, 2, ja 3. aluehallinnontasolle löytyvät maan tilastopalvelusta avoimena datana (myös  (https://cotedivoire.opendataforafrica.org/hxghsjf/recensement-g%C3%A9n%C3%A9ral-de-la-population-et-de-l-habitat-rgph-2014-c%C3%B4te-d-ivoire?lang=en), tässä pdf-julkaisuna

text: : 3) kansallisen tilastoviranomaisen vuosikirjat ja -tilastot, katsausartikkelit...
--Paju (keskustelu) 23. elokuuta 2020 kello 01.44 (EEST)
thread_title: Huomioita: Yksitysihenkilöiden verkkosivustojen tekijänoikeudet. Paremmat, institutionaaliset lähteet jne
Keskustelu:Perniön Torkkila

message: Ei kai tämäntyyppisiä ohjauksia tarvita? Jnovikov (ᛕᛈᛇᛕ∪ᛇᏖᛈᏞ∪) 23. elokuuta 2020 kello 19.18 (EEST)
replies: text: Pois vain. – ComradeUranium (keskustelu) 25. elokuuta 2020 kello 12.36 (EEST)
replies: text: :Ennen Salon seudun kuntaliitosta Torkkila-niminen kylä oli Halikon Angelniemellä ja Perniössä. Vastaavat Wikipedia-artikkelit ovat Torkkila ja Torkkila (Perniö). Kuntaliitoksen jälkeen kunnassa ei käsittääkseni ainakaan aiemmin saanut olla samannimisiä kyliä, joten rekisterikylien nimiksi vaihdettiin Luettelo Salon kylistä perusteella Angelniemen Torkkila ja Perniön Torkkila. Yleisesti kunnan X kylästä Y ei pidä tehdä ohjauksia tyyliin X:n Y → Y, mutta tässä erikoistapauksessa en pitäisi ohjausta haitallisena. Käyttäjä:Vnnen tuntee varmaan tilanteen parhaiten. --Raksa123 (keskustelu) 25. elokuuta 2020 kello 17.00 (EEST)
replies: text: ::Kiitos kommentoinnista. Vedän merkittävyydenkyseenalaistukseni pois näillä perustein. Jnovikov (ᛕᛈᛇᛕ∪ᛇᏖᛈᏞ∪) 25. elokuuta 2020 kello 19.40 (EEST)
Vastaavanlaisia on Salossa useita. Angelniemen Marttila, Muurlan Kaukola, Uskelan Anjala jne. --Vnnen (keskustelu) 25. elokuuta 2020 kello 22.10 (EEST)
thread_title:  Tarpeellisuus
Keskustelu:Weecos

message: Riippumattomat lähteet puuttuvat. 01miki10 (keskustelu) 24. elokuuta 2020 kello 15.27 (EEST)
Lisätty riippumattomia lähteitä.JensenRivye (keskustelu) 24. elokuuta 2020 kello 15.49 (EEST)
replies: text: En nyt tiedä, voiko niitä edes laskea riippumattomiksi, mutta aiheen merkittävyyttä ne eivät perustele millään tavalla, vaikka tiedon lähteistävätkin. Katso WP:Merkittävyys. Suurin osa muista lähteistä on edelleen yrityksen omia, ja tarkoitin enemmänkin sitä, että aiheesta pitäisi löytyä käsittelyä esim. mediassa. 01miki10 (keskustelu) 24. elokuuta 2020 kello 15.54 (EEST)
Onhan tämä nyt merkittävä! En ehdi muokata artikkelia, mutta tässä muutama linkki        --Elena (keskustelu) 24. elokuuta 2020 kello 20.17 (EEST)
Voi säilyä. -Maradonna (keskustelu) 25. elokuuta 2020 kello 17.41 (EEST)
Lisätty tietoa uutisartikkeleista JensenRivye (keskustelu) 26. elokuuta 2020 kello 10.46 (EEST)
Kai tämä siis nyt säilyy? Lisäsin 12 ulkoista lähdettä ja niistä suuriosa on medialähteitä. JensenRivye (keskustelu) 27. elokuuta 2020 kello 08.26 (EEST)

text: Joo, kaipa tämä on sitten riittävän merkittävä. 01miki10 (keskustelu) 27. elokuuta 2020 kello 14.09 (EEST)
thread_title: Merkittävyys
Keskustelu:Eliza Orzeszkowa

message: Tappinen: Lähdettä on tulkittu vapaasti: Kansalliskirjastossa ei ole suomennoksia, eikä lähdekään sano, että niitä olisi toteutunut: "The letters also present the evidence of the efforts of Maila Talvio and her husband and linguist Jooseppi Julius Mikkola to make the Polish writer more popular in Finland by translating and publishing her works." Olen hakemassa vanhoista lehdistä juttuja, ja eräässä Talvio sanookin, etteivät kustantajat ole kiinnostuneita, vain Sienkiewicz kelpaa. Niistä sentään löytyy muutamia kertomuksia. Lisäilen linkkejä artikkeliin kunhan olen käynyt niitä läpi.--Abc10 (keskustelu) 24. elokuuta 2020 kello 16.31 (EEST)
replies: text: Hyvä kun huomasit, korjaa rohkeasti! --Tappinen (keskustelu) 24. elokuuta 2020 kello 19.30 (EEST)
replies: text: :Yhden suomennetun kirjan löysin lopulta piilotettuna Kuopioon Varastokirjastoon, mutta siinä ei ole suomentajan nimeä, joten en usko, että se on Talvion suomennos. Pari novelliakin löytyi, ehkä niitä on jossain enemmän. --Abc10 (keskustelu) 24. elokuuta 2020 kello 20.13 (EEST)
thread_title:  Suomennoksista
Keskustelu:Yleisurheilu kesäuniversiadeissa 1979

message: Annetuissa lähteissä ei ole viestijoukkueiden kokoonpanoja. Mistähän nuo on repäisty?--MAQuire (keskustelu) 24. elokuuta 2020 kello 18.31 (EEST)
thread_title:  Viestijoukkueet
Keskustelu luokasta:Koirarodut SKL-luokituksen mukaan

message: Mietin, että pitäisikö "Koirarodut SKL-luokituksen mukaan" ryhmän sisältää ainoastaan FCI:n ulkopuoliset SKL-rodut? Muutenhan luokat menevät vähän päällekkäin/ristiin, eikä tälläkään hetkellä suuressa osassa SKL-luokkia ole kaikkia FCI-rotuja, vaikka kaikki viralliset FCI-rodut ovat automaattisesti myös virallisia SKL-rotuja. --Canarian (keskustelu) 24. elokuuta 2020 kello 19.01 (EEST)
thread_title:  Miten järjestellään luokat SKL/FCI?
Keskustelu:Lappeenrannan kaupunginmuseo

message: Artikkeli on mielestäni nimetty hankalasti. Sisällön rajaus on tekemättä, ei käy ilmi. Artikkelisisällön voisi nimetä uudelleen tai yhdistää johonkin olemassaolevaan artikkeliin. Halutaanko tässä kuvata yhtä kaupungin museoista (jolloin sisällön siirto vastaavan museon artikkeliin) vai luokkaa (Lappeenrannan museot, tai Lappeenrannan kaupungin museot, jos ei käsitellä muita kuin kaupungin hallitsemia museoita) vai kattaa koko kaupungin museotointa sateenvarjoartikkelilla? --Paju (keskustelu) 24. elokuuta 2020 kello 19.13 (EEST)
thread_title: Artikkelin uudelleennimeäminen ja sisällön selkeä rajaus
Keskustelu mallineesta:Wikisanakirja-rivi

message: Malline sijoittuu pykälän verran vasemmalle Commons-rivi-mallineeseen nähden, siten että Commons näyttäisi olevan tämän alimalline. Korjatkoon ken osaa. Korjasin yhdessä (Palimpsesti) kaksoispisteellä, mutta jos malline korjataan, se heivautuu oikealle.--Abc10 (keskustelu) 26. elokuuta 2020 kello 11.48 (EEST)
Korjaukseen on muitakin konsteja: sanakirjan sivun nimen kirjoittaminen mallineeseen tai luettelotäpän lisääminen alkuun, mutta Käyttäjä:Zache näyttää tehneen tämän, niin voisi varmaan korjata, että toimii normaalisti. --Abc10 (keskustelu) 26. elokuuta 2020 kello 11.55 (EEST)
replies: text: Luulisin, että se korjaantui tällä. Se sisennysero johtui siitä, että tässä oli tuo lista oli tehty tekstiä... -tageilla ja muissa se oli tehty wikikoodilla * tekstiä.... Ne on varmaankin joskus tuottaneet identtisen lopputuloksen. --Zache (keskustelu) 26. elokuuta 2020 kello 11.58 (EEST)
replies: text: :Kiitos. Näyttää sinänsä olevan käytössä aika vähän, mutta ehkä ajan oloon enemmän. --Abc10 (keskustelu) 26. elokuuta 2020 kello 12.01 (EEST)
thread_title:  Sijainti reunaan nähden
Keskustelu:Olli Forsgrén

message: Sukunimen kirjoitusasusta (hipsulla vai ilman) on käyty keskustelua erään käyttäjän keskustelusivulla. --Lax (keskustelu) 26. elokuuta 2020 kello 18.02 (EEST)
thread_title:  Sukunimen kirjoitusasu
Keskustelu:Kärmeorvonmäki

message: Jos vertaa Tallgrenin selvitystä ja vanhoja peruskarttoja (MML: Vanhat painetut kartat), niin näyttää että Tallgrenin tarkoittama "Kärmeorvonmäki" on nykyisen peruskartan Pitkäkallio. Muistokivi on sen rinteessä. Samoin ilmeisesti kivilatomukset. Museoviraston paikannus lienee tehty vain nykyisen karttanimen perusteella. Kun Liedon museo näyttää järjestäneen paikalle retkeilyjä ja kertoo muistokivestäkin sivuillaan, niin sielläkin voi olla tästä tieto.--Urjanhai (keskustelu) 26. elokuuta 2020 kello 18.05 (EEST)
thread_title: Mäen sijainti
Keskustelu:James Tissot

message: Jopa ranskankielisessä Wikipediassa sivun nimi on James Tissot, ja oikeaksi nimeksi mainitaan siellä "Jacques-Joseph", joten voisikohan nykyinen nimi "Jacques Tissot" olla huonoin mahdollinen? --Pxos (keskustelu) 26. elokuuta 2020 kello 20.30 (EEST)
Siirsin artikkelin nyt nimeltä "Jacques Tissot" nimelle "James Tissot". --Pxos (keskustelu) 26. elokuuta 2020 kello 21.30 (EEST)
Kykeneekö artikkelin luonut käyttäjä osallistumaan keskusteluun artikkelin nimestä? Jos kykenee, mitä mieltä hän mahtaa olla? --Pxos (keskustelu) 27. elokuuta 2020 kello 00.23 (EEST)
Käytä vähän hillitympää kieltä. Kykeneminen on eriasia kuin ehtiminen. Välillä pitää tehdä muutakin kuin tätä. Artikkelin nimenvaihto on ollut perusteltua. --C.Colérus (keskustelu) 27. elokuuta 2020 kello 14.06 (EEST)
thread_title:  Artikkelin nimestä 

message: Kun artikkelia katsoo entisen otsikon lisäksi muutenkin tarkasti, huomaa että joko kirjoittaja ei ole välittänyt mistään mitään tai sitten hän on tietoisesti rikkonut kaikkia artikkelin kirjoittamisen muotovaatimuksia. En korjaa, vaan korjatkoon itse. --Abc10 (keskustelu) 26. elokuuta 2020 kello 21.55 (EEST)
replies: text: Minä korjasin (jotain ainakin), saa antaa palautetta. --85.76.101.85 27. elokuuta 2020 kello 04.12 (EEST)
Koska kummallisiin syytöksiin kuten "ei välitä mistään mitään" pitää vastata kummallisesti, vastaan seuraavasti: rikon tietoisesti kaikkia muotovaatimuksia, jotka ovat yht´äkkiä muuttuneet, enkä myöskään välitä mistään mitään. Yst. --C.Colérus (keskustelu) 27. elokuuta 2020 kello 14.09 (EEST)
thread_title: Artikkelista muuten
Keskustelu:Tyko Brahe

message: Uranienborgin ja Stjerneborgin rakennusjärjestys lienee artikkelissa väärin.  Ainakin se on päinvastaisessa järjestyksessä useiden muiden kielien artikkeleissa:
Englanti:
* https://en.wikipedia.org/wiki/Tycho_Brahe
* https://en.wikipedia.org/wiki/Uraniborg
* https://en.wikipedia.org/wiki/Stjerneborg
Ruotsi:
* https://sv.wikipedia.org/wiki/Uraniborg
* https://sv.wikipedia.org/wiki/Stj%C3%A4rneborg_(observatorium)
Tanska:
* https://da.wikipedia.org/wiki/Tycho_Brahe#Uranienborg_og_Stjerneborg
* https://da.wikipedia.org/wiki/Uranienborg
* https://da.wikipedia.org/wiki/Stjerneborg
2001:14BA:8FC:3700:D9E7:747A:BF23:7ADB 27. elokuuta 2020 kello 11.06 (EEST)
thread_title: Uranienborg rakennettiin ennen Stjerneborgia
Keskustelu:Sahti

message: Ehdotan lupaavaksi. Suurin osa artikkelista on minun kirjoittamaani vuonna 2017, ja käyttäjä Lakritsa kirjoitti sen jälkeen historiaosion. --Savir (keskustelu) 27. elokuuta 2020 kello 16.41 (EEST)
replies: text: Eiköhän tämä käy lupaavaksi. --PtG (keskustelu) 29. elokuuta 2020 kello 13.49 (EEST)
replies: text: :En ole laatuarviointeihin pahemmin osallistunut, olen siis alottelija tällä saralla. Mutta, artikkelin viitteistyksen yksipuolisuus pistää silmään: 28/32 eli lähes 90 % viitteistä on yhdestä ja samasta lähteestä. Yksipuolisuuden riski on näin ollen merkittävä. Tämä ei estäne lupaavuutta. Terv. --Huhdanjo (keskustelu) 29. elokuuta 2020 kello 14.24 (EEST)

text: Riittää hyvin lupaavaksi, toivottavasti löydän joskus aikaa parannella artikkelia ja saattaa tämän hyväksi asti. --Lakritsa (keskustelu) 29. elokuuta 2020 kello 19.25 (EEST)
Niin tuo yksi ei ole vastustus, eli kai kannatusta. Merkitään. J.K Nakkila (keskustelu) 14. syyskuuta 2020 kello 16.05 (EEST)
</div>
thread_title:  Laatuarviointi
Keskustelu:Itä-Afrikan hautavajoama

message: Ehdotan lupaavaksi. Minun kirjoittamani parin viime vuoden ajalta. --Savir (keskustelu) 27. elokuuta 2020 kello 16.45 (EEST)
replies: text: Artikkelin mukaan ”Turkanajärvi – – on maailman suurin suolajärvi.” Suolajärvi-artikkelin kuvatekstissä lukee heti kärkeen, että ”Kaspianmeri on maailman suurin suolajärvi.” --Miihkali (K • M) 6. syyskuuta 2020 kello 09.46 (EEST)
replies: text: : Kaspianmeri määritellään joissain lähteissä järveksi, joissain mereksi. Sen vuoksi Wikipediassakin voi olla epäjohdonmukaisuuksia artikkelien välillä. --Savir (keskustelu) 6. syyskuuta 2020 kello 11.05 (EEST)
replies: text: :: Tämän voisi selittää vaikka viitteessä. --Miihkali (K • M) 6. syyskuuta 2020 kello 11.37 (EEST)
replies: text: ::: Mainitsin Kaspianmeren nyt sulkeissa lauseen jälkeen. --Savir (keskustelu) 7. syyskuuta 2020 kello 11.09 (EEST)
replies: text: :::: Eiköhän tämä juuri ja juuri  kelpaa. Aika lyhyt, mutta onhan tässä perusasiat kunnossa ja lupaavilta vaaditaan muutenkin liikaa. Ei ehkä vastaa sitä tasoa, jota lupaavilta on viime vuosina edellytetty, mutta mielestäni vastaa hyvinkin sitä tasoa, jota lupaavilta tulisi edellyttää. --Miihkali (K • M) 7. syyskuuta 2020 kello 11.35 (EEST)

text: Enpä tiedä. Päälähteenä käytetty kirja on 40 vuotta vanha, ja esimerkiksi enwikin mukaan nykyinen syntyteoria on vuodelta 2009. Onko artikkelin tiedot ajantasalla? --PtG (keskustelu) 18. syyskuuta 2020 kello 20.22 (EEST)
replies: text: :Synnyn selittävä historiaosion aloituslause "Hautavajoama on syntynyt Afrikan laatan jakaantuessa kahdeksi laataksi." on tänä vuonna julkaistusta Newsweekin artikkelista. Enkkuwikin artikkeli selittää laakson kehittymisen mekanismia tarkemmin, mutta en tiedä onko tässä mitään sen kanssa ristiriitaista. --Savir (keskustelu) 18. syyskuuta 2020 kello 20.36 (EEST)
Ei saanut tarpeeksi kannatusta kahdessa kuukaudessa, arkistoidaan. --Savir (keskustelu) 28. lokakuuta 2020 kello 10.56 (EET)
</div>
thread_title:  Laatuarviointi
Keskustelu:Anna Chennault

message: Ehdotan lupaavaksi, ehkä perusasiat käsitelty? J.K Nakkila (keskustelu) 28. elokuuta 2020 kello 21.09 (EEST)
replies: text: Elämän loppuvaiheista aika vähän juttua, mutta ilmeisesti kuitenkin tärkeimmät elämänvaiheet käsitelty. Kannatan lupaavaksi.--Kirkhakkinen (keskustelu) 29. elokuuta 2020 kello 18.19 (EEST)

text: Eiköhän tässä ole perusasiat. --PtG (keskustelu) 31. elokuuta 2020 kello 19.08 (EEST)
replies: text: : Laajensin loppuosaa hieman. Kannatan  ja arkistoin. --Miihkali (K • M) 6. syyskuuta 2020 kello 09.41 (EEST)
</div>
thread_title: Laatuarviointi
Keskustelu:Autot 3 (videopeli)

message: Pitäisikö artikkelin nimen olla Cars 3: Driven to Win, jos peliä ei ole saatavana suomeksi, vai käytetäänkö suomenkielistä nimeä jossain? --Silvonen (keskustelu) 29. elokuuta 2020 kello 14.18 (EEST)
thread_title:  Artikkelin nimi 

message: Voisiko joku lisätä pelin kannen kuvan kun minä en osaa? SKoskinenn (keskustelu) 29. elokuuta 2020 kello 17.44 (EEST)
replies: text: Lisäsin nyt alkuun kuvitustoiveen.--MAQuire (keskustelu) 29. elokuuta 2020 kello 17.48 (EEST)

text: Ja minä kuvan. Jnovikov (ᛕᛈᛇᛕ∪ᛇᏖᛈᏞ∪) 29. elokuuta 2020 kello 17.56 (EEST)
thread_title:  Kuva? 

message: Microsoft store pitäisi vaihtaa Steammiin ja lisätä PlayStation Store SKoskinenn (keskustelu) 29. elokuuta 2020 kello 18.02 (EEST)
thread_title:  jakelija 

message: Jotta luettelosta olisi jotain hyötyä lukijalle, niin esimerkiksi en-wikin tyyliin voisi kirjoittaa millainen pelitila on eikä vain nimeä. --AinScept (keskustelu) 3. syyskuuta 2020 kello 08.34 (EEST)
thread_title:  Luettelot
Keskustelu:Hermann Paul

message: Tämä sivu luotiin ja muutettiin ohjaukseksi. Tästä on kahdesti ilmoitettu sivun luoneelle käyttäjälle hänen keskustelusivullaan. Mikäli sivun historiassa on jotain tarpeellista, aiemmat muokkaukset löytyvät sivun historiasta ja niiden sisältöä voinee käyttää alkuperäisen artikkelin täydentämiseen, jos niin on hyvä. --Pxos (keskustelu) 29. elokuuta 2020 kello 18.06 (EEST)
thread_title:  Kaksoiskappale muutettu ohjaussivuksi
Keskustelu:Wuppertalin riippurata

message: Wuppertalin riippurata on määritelmän mukaisesti myös monorail. Tämän voi helposti todeta vaikkapa Wikipedian englanninkielisestä monorailia käsittelevästä artikkelista. Tämän halusin sanoa sen vuoksi että äskettäin Wuppertalin riippurataa käsittelevästä artikkelista poistettiin linkki monorailiin. ––Nikolas Ojala (keskustelu) 29. elokuuta 2020 kello 23.40 (EEST)
thread_title:  Monorail ja riippurata
Keskustelu:Litku Klemetti

message: Artikkeliin lisättiin Edistyksen voima #3 zine -lähteeseen perustuen että Klemetin toinen etunimi on Kaarina. Kuitenkin guuglaamalla voi päätellä, että Kaarina on hänen kolmas etunimensä. Ehkä kyseinen lehti ei ole riittävän laadukas lähde henkilötietojen lisäämiseen. -Uusimies (keskustelu) 30. elokuuta 2020 kello 20.24 (EEST)
Paras löytämäni lähde kolmen etunimen puolesta on tämä: https://www.finder.fi/Musiikkituotanto/Luova+Productions+Osk/Jyv%C3%A4skyl%C3%A4/yhteystiedot/3170267 
-Uusimies (keskustelu) 31. elokuuta 2020 kello 20.33 (EEST)
replies: text: Minusta tuo olisi kontekstissaan riittävän luotettava lähde, jotta kaikki kolme etunimeä voitaisiin lisätä artikkeliin. Iivarius (keskustelu) 31. elokuuta 2020 kello 20.47 (EEST)
replies: text: :Joo, eihän tuosta nyt ole mitään epäselvyyttä, että tuo on se nimi ja Internetin tietokannat käyvät hyvin lähteeksi tämmöisessä asiassa. --84.249.134.100 2. syyskuuta 2020 kello 18.07 (EEST)
thread_title:  Koko nimi
Keskustelu:Kompensäätiö

message: Säätiön varsinainen nimi on Kompensäätiö sr. Artikkelin ainoana lähteenä olevassa uutisessa käytetään sekä varsinaista nimeä (graafikan lähdetietona) että artikkelin nykyisessä nimessä olevaa muotoa. Säätiön ”markkinointinimi” (tai onko tuo ennemmin tuote?) on verkkopalvelussa Compensate, mutta itse organisaatiosta säätiö käyttää sivustollaan rekisterinmukaista nimeä Kompensäätiö sr. Siirtäisin siis sivun nimelle Kompensäätiö, ellei joku perustellen vastusta nykyistä nimeämistä. --ZeiP (keskustelu) 30. elokuuta 2020 kello 20.41 (EEST)
replies: text: Kukaan ei vielä ole ainakaan vastustanut, joten siirränpä siis. --ZeiP (keskustelu) 5. syyskuuta 2020 kello 13.24 (EEST)
thread_title:  Artikkelin nimi